Peter Parler
Peter Parler (ladina keeles Petrus de Gemunden in Suevia, tšehhi keeles Petr Parléř; 1330(?) Schwäbisch Gmünd – 13. juuli 1399 Praha) oli saksa arhitekt. Tema tuntuimad tööd on Svatý Víti katedraal ja Karli sild Prahas, kus ta elas alates umbes 1356. aastast. Ta oli Praha linnaosa Nové Město peamine kavandaja. Tema loomingu hulgas on ka Nürnbergi Frauenkirche. Ta suri Prahas ning maeti Svatý Víti katedraali. Tema tööd jätkasid tema kaks poega. Tema auks on nimetatud 1988. aastal avastatud asteroid 6550 Parléř. Svatý Víti katedraal Karli sild